真係天大嘅好消息，百味堂又翻返嚟啦。本身係K11嘅中庭，自從佢冇咗之後，我對佢嘅雪糕都一直念念不忘，佢個牛奶雪糕雖然有小小冰感，但味道非常之濃郁。而家仲開咗鋪頭，唔使驚排晒長龍啦。今次試咗豆漿味嘅雪糕，真心佢嘅豆漿味道好濃，好似飲緊真嘅豆漿一樣，而佢特別嘅形狀有極度吸睛，根本就係有睇得又食得！！質感方面，佢依然保持之前嘅水準，都係一樣有小小冰感，但係唔會食到冰粒，資金，係我食過最好味嘅豆漿味雪糕。(我成日都以為係豆腐味雪糕）